GRAD ŠTANJEL

|  |
| --- |
| Grad je zasnovan kot palača in sodi med najodličnejše primere fevdalne arhitekture 17.stoletja na Primorskem. Stoji na starejših srednjeveških grajskih osnovah, ki so bile vključene v razširjeno grajsko zasnovo. Prezidavati in širiti so ga začeli grofje Cobenzli v 16.stoletju. Leta 1810 je grad prešel v last plemiške družine Coronini, kasneje pa je še večkrat zamenjal lastnika. |
| http://www.freetime.si/05/grad/6222_stanjel/stanjel/crta_1.jpg |

|  |  |  |
| --- | --- | --- |
| Med leti 1920 in 1935 je grad preurejal arhitekt Maks Fabiani, sicer domačin iz bližnjega Kobdilja. Po njegovi zamisli je postal večnamenski objekt s sedežem občine Štanjel in z drugimi javnimi službami. V palaciju iz 16. stoletja je uredil grajsko dvorano.  Grad je skupaj z župnijsko cerkvijo sv. Danijela, v osnovi še gotsko in kasneje barokizirano, in z osrednjim vaškim trgom sestavni del naselbinskega jedra Štanjel.  Leta 1944 je bil grad požgan. Po dolgoletni obnovi so leta 1988 v obnovljenem krilu baročnega palacija odprli Galerijo Lojzeta Spacala. |  | http://www.freetime.si/05/grad/6222_stanjel/stanjel/5.jpghttp://www.freetime.si/05/grad/6222_stanjel/stanjel/8.jpg |